Runa illashca partii,
Juan yacui bautisauca.
Casna nisha camachica:
“Aripintirichi,
bautisarichi,
canguna uchamanda perdonai tucungaj! ”
Tucui Judea parti llactaunai causajcuna,
tucui Jerusalembi causajcunandi paihuajma shamunauca.
Paiguna ucharashcaunara cuintajpi,
Juan paigunara bautisaca Jordán yacui.
Juan camillu illmahua ahuashcara churarishca aca,
cara chumbillinahua chumbillishca.
Atun ijira micuj,
sacha mishquiras upij aca.
Pai camachisha nica:
“Ñuca huashai shu ñucamanda yali ushaj shamunmi.
Paihua zapatus huascara pascanallas mana pactanichu.
Ñuca sirtu pacha yacui cangunara bautisacani,
pai randi Santu Ispiritui bautisangami.”
Jesús Galilea partii tiaj Nazaret llactamanda shamuca.
Juan paita bautisaca Jordán yacui.
Chi ratullai,
Jesús yacumanda sicasha,
ahua pacha pascarishcara ricuca,
Santu Ispiritura urpisna paihua ahuai irgumujtas ricuca.
Ahua pachamanda shu shimi uyarica:
“Can ñuca llaquishca Churimi angui.
Canhua cushiyani.”